সুলতান সুলেমান (টিভি ধারাবাহিক)

{{Infobox television
|show_name               = সুলতান সুলেমানMuhteşem Yüzyıl (তুর্কি)
|image                   = 
|caption                  = সুলতান সুলেমান শিরোনামে প্রচারিত বাংলা ডাবিং সংস্করণের পোষ্টার|director                = ইয়াগমুর তাইলান (১-৩)দুরুল তাইলান (১-৩)মার্ত বাইকাল (৪)ইয়াগিজ আল্প আকাইদিন (৪)
|location                = ইস্তাম্বুল, এদ্রিন, মারমারিস
|runtime                 = ৯০-১২০-১২৬ মি.
|creator                 = 
|writer                  = মেরাল ওকেয় (১-২)ইয়িল্মায শাহিন (২-৪)
|composers               = আইতেকিন জি. আতাস, ফাখির আতাকগ্লু, সোনার আকালিন
|costume designer        = সেরদার বাসবাগ
|starring                = খালিদ এরগেঞ্চমারিয়াম উজারলিভাহিদে পারচিনরাফিন ইয়ালাবিকনুর ফেত্তাহগ্লুওকান ইয়ালাবিকনেবাহাত চেহ্রে
|composer                = ফাখির আতাকগ্লুআইতেকিন আতাসসোনার আকালিন
|producer                = তাইমুর সাভসি
|company                 = টিমস প্রডাকশন্স
|first_aired             = জানুয়ারি ৫, ২০১১ 
|last_aired              = জুন ১১, ২০১৪
|lstatus                 = 
|country                 = 
|language                = তুর্কি
|num_seasons             = ৪ 
|num_episodes            = ১৩৯
|picture_format          = ৪৮০আই (এসডিটিভি)৭২০পি (এইচডিটিভি)
|audio_format            = স্টেরিও
|network                 = শো টিভি (২০১১)স্টার টিভি (২০১২-২০১৪)
|followed_by             = মুহতেশেম ইউযিয়েল: কোসেম সুলতান
|website                 = http://en.muhtesemyuzyil.tv/ 
|production_website      = http://www.tims.tv/en 
}}সুলতান সুলেমান বা মূল তুর্কি নাম মুহতেশেম ইউযয়িল (তুর্কি:Muhteşem Yüzyıl, ) মেরাল ওকেয় ও ইয়িল্মায শাহিন রচিত দিনের নির্দিষ্ট সময়ে প্রচারিত একটি ইতিহাসভিত্তিক তুর্কি ধারাবাহিক টেলিভিশন নাটক। প্রাথমিকভাবে তুরস্কের শো টিভিতে নাটকটির সম্প্রচার শুরু হলেও পরবর্তীকালে তুরস্কের স্টার টিভিতে এর সম্প্রচার স্থানান্তর করা হয়। বাংলাদেশের বেসরকারি চ্যানেল দীপ্ত টিভি ২০১৫ সালের ১৮ নভেম্বর থেকে ধারাবাহিকটি বাংলা ভাষায় সম্প্রচার শুরু করে। নাটকটি নির্মিত হয়েছে উসমানীয় সাম্রাজ্যের সবচেয়ে দীর্ঘ সময়কালব্যাপী রাজত্ব বিস্তারকারী উসমানীয় সম্রাট প্রথম সুলাইমান এবং তার প্রিয়তম স্ত্রী হুররেম সুলতানের জীবনগাঁথার উপর ভিত্তি করে, যিনি সুলাইমানের কৃতদাসী হয়েও পরবর্তীকালে তার প্রধান স্ত্রী বা সুলতানা হিসেবে সম্মানিত হওয়ার সৌভাগ্য লাভ করেন।

দৃশ্যপট
২৬ বছর বয়সে শাসন কালের সূচনালগ্নে সুলাইমান (খালিদ এরগেঞ্চ) মহামতি আলেক্সান্ডারের থেকে শক্তিশালী সাম্রাজ্য প্রতিষ্ঠা করে অটোমান জাতিকে অপরাজেয় জাতি হিসেবে গড়ে তোলার সংকল্প করেন। তার ৪৬ বছরের শাসনকাল জুড়ে, পূর্ব ও পশ্চিমে সমসাময়িক মহান যোদ্ধা ও শাসক হিসেবে তার সুনাম ছড়িয়ে পড়ে।  তার সঙ্গী ইব্রাহিম পাশাকে (ওকান ইয়ালাবিক) সাথে নিয়ে সুলেমান অগণিত যুদ্ধাভিযান জয় করেন। তিনি ইব্রাহিমকে তার ভাই, বন্ধু এবং উপদেষ্টা হিসেবে সম্মানিত করেন। ধারাবাহিকটিতে সুলাইমানের রাজনৈতিক শক্তি একীভূতকরণকে প্রদর্শন করা হয়েছে: ইব্রাহিম পাশাকে রাষ্ট্রের উজির হিসেবে নিযুক্তকরণ, সমস্ত সাম্রাজ্য জুড়ে আইনি শাসন পুনর্বহাল করা, বৈদেশিক কূটনৈতিকদের সঙ্গে সাক্ষাৎ, এবং যুদ্ধাভিযানের জন্য সেনাবাহিনী প্রস্তুতকরণ, এই সকল ঘটনাই রোমান সাম্রাজ্য এবং অটোমান সাম্রাজ্যের পারস্পারিক সম্পর্কের অবনতির পরিপ্রেক্ষিতে ঘটে।

ধারাবাহিকটিতে সম্রাট পরিবারের সদস্যদের পারস্পারিক সম্পর্ক, বিশেষ করে প্রণয়ী দীর্ঘসূত্রতা এবং দ্বন্দ্বকে ফুটিয়ে তোলা হয়েছে। হুররেম সুলতান (মারিয়াম উজারলি) এবং সুলতানের বয়োজ্যেষ্ঠ পুত্রের মাতা মাহিদেবরান সুলতানের (নুর ফেত্তাহওলু) শত্রুতা এবং ভালিদে হাফসা সুলতানের (নেবাহাত চেহরে) ভূমিকা; সুলতানের সন্তান গর্ভে ধারণ করে সুলতানের প্রিয়পাত্র হওয়ার মাধ্যমে হুররেম সুলতানের উত্থান, এবং সন্তান জন্মের পর প্রিয়পাত্রের অবস্থান হতে পতন এবং পরিণামস্বরূপ করুণার অবস্থানে ফেরত; সুলতানের ভগ্নি হেতিজা সুলতানের (সেলমা এরগেচ) সঙ্গে ইব্রাহিম পাশার প্রণয়, এবং আরও অনেক কিছু।

সংক্ষিপ্ত সম্প্রচার সূচি

চরিত্র

প্রধান চরিত্রসমূহ

পার্শ্ব চরিত্রসমূহ

আন্তর্জাতিক সম্প্রচার

বাংলা ভাষায় সম্প্রচার 
বাংলাদেশের বেসরকারি টেলিভিশন চ্যানেল দীপ্ত টিভি ২০১৫ সালের ১৮ই নভেম্বর থেকে ধারাবাহিকটি বাংলা ভাষায় ডাবিং করে সুলতান সুলেমান নামে সপ্তাহে ৬দিন ব্যাপী সাপ্তাহিক সম্প্রচার শুরু করে। সম্প্রচারের পর থেকে ২০১৫-এর ডিসেম্বরের শেষ সপ্তাহ নাগাদ এটি দর্শকদের টিআরপি ভোটে বাংলাদেশের টিভি অনুষ্ঠানমালার মধ্যে দ্বিতীয় অবস্থানে চলে আসে এবং তার দুই সপ্তাহ পর ২০১৬-এর দ্বিতীয় সপ্তাহে এটি সকল অনুষ্ঠানকে পেছনে ফেলে দর্শক জনপ্রিয়তায় প্রথম শীর্ষস্থান দখল করে নেয়।

বিতর্ক
কিছু দর্শক ধারাবাহিকটির উপর তুর্কি সুলতানকে "অসম্মানিত", "অশ্লীল" এবং "ফুর্তিবাজ" হিসেবে চিত্রায়িত করার অভিযোগ তোলেন। তুরস্কের সর্বোচ্চ বেতার ও টেলিভিশন পরিষদ আরটিইউকে দাবি করে যে তারা সিরিজটির বিরুদ্ধে ৭০ হাজার অভিযোগ পেয়েছে এবং একজন ঐতিহাসিক ব্যক্তিত্বের গোপনীয়তাকে ভুলভাবে প্রদর্শনের জন্য আনুষ্ঠানিকভাবে ক্ষমা চাওয়ার জন্য সিরিজটিকে সতর্ক করে। তুরস্কের প্রধানমন্ত্রী রেজেপ তাইয়িপ এরদোয়ান ধারাবাহিকটিকে তরুণ প্রজন্মের কাছে তাদের ইতিহাসকে নেতিবাচক আলোকে প্রদর্শন করার একটি প্রচেষ্টা হিসেবে নিন্দা করেন। ক্ষমতাসীন একে পার্টির একজন সংসদ সদস্য "ওকতায় সারাল" আরও একধাপ এগিয়ে সুলতান সুলেমানের মত সিরিজে "ঐতিহাসিক ব্যক্তিগণকে ভুলভাবে তুলে ধরার" কারণে তাদের বিরুদ্ধে আইনি ব্যবস্থা নেবার হুমকি দেন। ইসলামপন্থী এবং জাতীয়তাবাদীদের কিছু ক্ষুদ্র দল স্টুডিওর সামনে প্রতিবাদ মিছিল করে কিন্তু তবুও সিরিজটি আশানুরূপ উচ্চমানের রেটিংসহ সফলভাবে চলমান থাকে।

এলিফ বাতুমান "দ্য নিউ ইয়র্কার" পত্রিকায় লেখেন: 
"বাহ্যিকভাবে, 'ম্যাগ্নিফিসেন্ট সেঞ্চুরি' (সুলতান সুলেমানের ইংরেজি নাম) কে এরদোয়ানের শাসনকালের একটি অন্যতম মৌলিক উৎপাদন বলে মনে হয়। ধন্যবাদ এরদোয়ানের গৃহীত অর্থনৈতিক নীতিকে। তুরস্কের একটি বিকশিত টেলিভিশন ইন্ডাস্ট্রি রয়েছে, যা বিস্তৃত সময়ের পরিসর নিয়ে নাটক মঞ্চস্থ করতে সক্ষম, এবং সচেতন মুসলিমদের মাঝে উন্নয়নশীল পরিবারমুখী একটি মধ্যবিত্ত শ্রেণী রয়েছে যারা ঐতিহাসিক রাজকীয় কোন সাজসজ্জায় তাদের নিজস্ব মূল্যবোধের প্রতিফলন দেখতে উন্মুখ থাকে। আর, এরদোয়ানের পররাষ্ট্র নীতি যেমন প্রাক্তন অটোম্যান অধীন দেশগুলোর সঙ্গে সম্পর্ক আরও উন্নত করেছে, তেমনিভাবে এই ধারাবাহিকটিও বলকান, ককেশিয়া এবং আরব দেশগুলোতেও বিপুল দর্শক অর্জন করেছে যেগুলো সাধারণত অটোম্যান শাসনের প্রতি খুব একটা সন্তুষ্ট বলে পরিচিত নয়। বায়ান্নটি দেশের বিশ কোটিরও বেশি দর্শকের নিকট সম্প্রচারিত 'ম্যাগ্নিফিসেন্ট সেঞ্চুরি' এরদোয়ানের প্রধান লক্ষ্যসমূহের একটিতে সাফল্য বয়ে এনেছেঃ তুরস্কের একটি শক্তিশালী, ধর্মীয় অনিরপেক্ষ, বৈশ্বিকভাবে সম্পৃক্ত সংস্করণ যা একইসাথে আনন্দদায়ক এবং আকর্ষণীয়... এবং এতকিছুর পরেও এরদোয়ান নিজেই এতে সন্তুষ্ট নন। ২০১২ সালের শেষের দিকে, একটি প্রাদেশিক বিমানবন্দর উদ্বোধনকালে তিনি ধারাবাহিকটিতে সুলাইমানের চিত্রায়নের সমালোচনায় কিছু সময় ব্যয় করেন এবং এর পরিচালক ও সম্প্রচারকারীদেরকে দোষী সাব্যস্ত করে তাদের বিরুদ্ধে বড়মাপের আইনানুগ ব্যবস্থা নেয়ার প্রতি ইঙ্গিত করেন।"

আরও দেখুন
 সীমান্তের সুলতান (টিভি ধারাবাহিক)
 লুকানো ভালোবাসা
 ইউসুফ জুলেখা (টিভি ধারাবাহিক)
 ক্রুসেড (টিভি ধারাবাহিক)

তথ্যসূত্র

বহিঃসংযোগ

 অফিশিয়াল ওয়েবসাইট 
 
 স্টার টিভিতে মুহতেশেম ইউযিউয়েল 
 মুহতেশেম ইউযিউয়েল অফিশিয়াল ফেসবুক পাতা
 মুহতেশেম ইউযিউয়েল অফিশিয়াল টুইটার পাতা
 মুহতেশেম ইউযিউয়েল অফিশিয়াল ইউটিউব চ্যানেল

তুর্কি নাট্য টেলিভিশন ধারাবাহিক
প্রথম সুলাইমান
উসমানীয় সাম্রাজ্য সম্পর্কে টেলিভিশন ধারাবাহিক
২০১০-এর দশকের তুর্কি টিভি ধারাবাহিক
২০১৪-এ সমাপ্য তুর্কি টিভি ধারাবাহিক
১৬শ-শতাব্দীর পটভূমিতে টিভি ধারাবাহিক
শো টিভির অনুষ্ঠান
স্টার টিভির (তুরস্ক) অনুষ্ঠান
ইসলাম সম্পর্কিত টেলিভিশন ধারাবাহিক
২০১০-এর দশকের পটভূমিতে টেলিভিশন ধারাবাহিক